**กิตติกรรมประกาศ**

ปริญญานิพนธ์ฉบับนี้สำเร็จลุล่วงอย่างสมบูรณ์ไปได้ด้วยความกรุณาอย่างดียิ่งของที่ปรึกษาผู้ช่วยศาสตราจารย์ ดร.นพศักดิ์ ตันติสัตยานนท์ ที่ได้กรุณาให้คำแนะนำ คำปรึกษา ข้อเสนอแนะ ตลอดจนข้อคิดเห็นต่าง ๆ อันเป็นประโยชน์ต่อการทำงานวิจัยมาโดยตลอด ผู้วิจัยรู้สึกซาบซึ้งในความเมตตาและขอกราบขอบพระคุณท่านอาจารย์ด้วยความเคารพอย่างสูง

ขอกราบขอบพระคุณอาจารย์ ดร.จักรพงศ์ พลพงศ์ ที่ให้ความเมตตาและกรุณาให้เกียรติเป็นประธานสอบป้องกันวิทยานิพนธ์และขอกราบขอบพระคุณ ผู้ช่วยศาสตราจารย์ ดร.พิสิฐ พรพงศ์เตชวาณิช คณะกรรมการสอบป้องกันวิทยานิพนธ์ที่ได้ให้คำแนะนำที่มีคุณค่าต่อการปรับปรุงงานวิจัยให้มีความสมบูรณ์มากยิ่งขึ้น ผู้วิจัยขอกราบขอบพระคุณเป็นอย่างสูง

ท้ายนี้ผู้วิจัยขอบกราบขอบพระคุณบิดาและมารดา ตลอดจนบุคคลในครอบครัว พี่น้องทุก ๆ ท่าน และเพื่อน ๆ พี่ ๆ น้อง ๆ ในสาขาวิชาเทคโนโลยีสารสนเทศ หลักสูตร เทคโนโลยีสารสนเทศและนวัตกรรมดิจิทัล คณะอุตสาหกรรมและเทคโนโลยี มหาวิทยาลัยเทคโนโลยีราชมงคลรัตนโกสินทร์ วิทยาเขตวังไกลกังวล ที่คอยเป็นกำลังใจช่วยเหลือในการเก็บข้อมูล และติดต่อประสานงานในการทำปริญญานิพนธ์ จนทำให้ผู้วิจัยมีกำลังใจและประสบความสำเร็จในการทำปริญญานิพนธ์ในครั้งนี้

ธฤต อ่างทอง

อดิศักดิ์ คงสุข